Εθνική Βιβλιοθήκη Πέδρο Χενρίκες Ουρένια

Η Εθνική βιβλιοθήκη Πέδρο Χενρίκες Ουρένια (ισπανικά: Biblioteca Nacional Pedro Henríquez Ureña) - η εθνική βιβλιοθήκη της Δομινικανής Δημοκρατίας. Ιδρύθηκε το 1971. Από το 2001, πήρε το όνομά της από τον Πέδρο Χενρίκες Ουρένια.

Ιστορία
Προσπάθειες για την ίδρυση Εθνικής Βιβλιοθήκης έγιναν και πριν από τον Β' Παγκόσμιο Πόλεμο. Το 1927, ο νόμος 666 προέβλεπε ποσό 5.000 πέσος για την κατασκευή της Εθνικής Βιβλιοθήκης. Στις 18 Φεβρουαρίου 1935, ο Πρόεδρος Ραφαέλ Λεωνίδας Τρουχίγι διέταξε με τον νόμο αριθ. 1011 την κυκλοφορία μίας ειδικής έκδοσης γραμματοσήμων, ώστε τα έσοδα διατεθούν για τα Εθνικά Αρχεία και τη Βιβλιοθήκη (Pro Archivo y Biblioteca Nacionales). Ωστόσο, αυτές οι προσπάθειες δεν καρποφόρησαν. Χρόνια μετά,  στις 29 Αυγούστου 1969 ο Πρόεδρος Χοακίν Μπαλαγκέρ εξέδωσε το διάταγμα αριθ.4058, το οποίο αποτέλεσε βάση για τη δημιουργία της. Διόρισε τις επιτροπές που θα ήταν υπεύθυνες για τη ίδρυση της βιβλιοθήκης. Το σχέδιο του κτιρίου εκπονήθηκε από τον Χοσέ Αντόνιο Κάρο Άλβαρεθ και το κόστος κατασκευής ανήλθε στο ποσό των 1.200.000 Πέσος. Τα Εγκαίνια του κτιρίου  που βρίσκεται στην Οδό Σέζαρ Νικολάς Πενσόν αριθ. 91 έγιναν στις 28 Φεβρουαρίου 1971 με την παρουσία μεταξύ άλλων, του προέδρου και των κυβερνητικών εκπροσώπων. Μόλις τέσσερα χρόνια αργότερα, στις 25 Νοεμβρίου 1975, ο πρόεδρος εξέδωσε τον νόμο αριθ. 263, ο οποίος έγινε η νομική βάση για τη λειτουργία της βιβλιοθήκης . Με το διάταγμα αριθ. 382-01 της 20ης Μαρτίου 2001, η Βιβλιοθήκη πήρε το όνομά της από τον Πέδρο Χενρίκες Ουρένια. Τα έτη 2007–2012 το κτίριο της βιβλιοθήκης ανακαινίστηκε και επεκτάθηκε σημαντικά. Κατά τη διάρκεια των εργασιών η βιβλιοθήκη μεταφέρθηκε προσωρινά σε ένα κτίριο στην Λεωφόρο Luperón αριθ. 5 . Στις 6 Αυγούστου 2012, ο Πρόεδρος Λεονέλ Φερνάντες με τη σύζυγό του, την εκλεγμένη Αντιπρόεδρο Μαργαρίτα Σεντένιο, τον Υπουργό Πολιτισμού Χοσέ Ραφαέλ Λατίγκουα και τον διευθυντή της Βιβλιοθήκης Διομήδη Νούνες Πολάνκο εγκαινίασαν επίσημα το κτίριο μετά την ανακατασκευή .

Από το 2000 η βιβλιοθήκη υπάγεται στο Υπουργείο Πολιτισμού. Σύμφωνα με τον νόμο 502-08 της 30ής Δεκεμβρίου 2008 σχετικά με τα βιβλία και τις βιβλιοθήκες, είναι η κεντρική βιβλιοθήκη. Σύμφωνα με το διάταγμα αριθ. 616-03 της 20ης Ιουνίου 2003, ενεργεί ως Εθνική Υπηρεσία ISBN και ISSN .

Κτίριο
Το τετραώροφο κτίριο, των 5.000 τ.μ, επεκτάθηκε μετά από σημαντικές παρεμβάσεις.  το 2012 η ανακατασκευή ολοκληρώθηκε, η βιβλιοθήκη δημιούργησε, μεταξύ άλλων: νέα ερευνητικά εργαστήρια, αναγνωστήρια, αίθουσα με πρόσβαση στο Διαδίκτυο, αίθουσα ταυτόχρονης μετάφρασης, βιβλιοπωλείο, καφετερία  και σύγχρονο αμφιθέατρο για τη διοργάνωση συνεδρίων. εργαστήρια, συναυλίες και άλλες πολιτιστικές εκδηλώσεις . Το κτίριο στεγάζει επίσης μια δημόσια βιβλιοθήκη .

Κατά Νόμο Κατάθεση
Σύμφωνα με τον Νόμο 112 της 23ης Απριλίου 1971, η Βιβλιοθήκη δικαιούται 2 αντίτυπα περιοδικών (εφημερίδες, εβδομαδιαίες, μηνιαίες και άλλες περιοδικές εκδόσεις) και 3 αντίτυπα ακουστικών, ηλεκτρονικών και οπτικοακουστικών εκδόσεων.

Δείτε επίσης  
 Κατάλογος μεγαλύτερων βιβλιοθηκών
 Παγκόσμια Ψηφιακή Βιβλιοθήκη
 Europeana
Ευρωπαϊκή Βιβλιοθήκη
 Δομινικανή Δημοκρατία
 Σάντο Ντομίνγκο

Εξωτερικοί σύνδεσμοι 

 Official website

Παραπομπές



Κατηγορία:Βιβλιοθήκες στη Δομινικανή Δημοκρατία
Δομινικανη Δημοκρατια